text: Værtshusejer afviser somaliere 
  16 marts 2010 kl. 09.04
  En gruppe somalieres tyverier og chikanerier på et værtshus i Kolding får nu ejeren til at smække døren i for næsen af somalierne.  
  Nok er nok 
  Peter Jørgensen, der driver morgenværtshuset New York i Låsbygade, har fået nok efter et tyveri fra en gæst lørdag morgen. Videoovervågning filmede og afslørede tyven, der viste sig at være somalier.  Nu bliver gruppen af somaliere udelukket og får karantæne.
  ? Karantæne er det eneste, de har respekt for, siger Peter Jørgensen.
  
  Ikke racist
  Værtshusejeren afviser bestemt, at hans reaktion skulle hænge sammen med racisme. 
  ? Jeg er bestemt ikke racist, men den gruppe, jeg nu fremover giver karantæne, er tilsyneladende kun ude på at stjæle eller lave uro og ballade på værtshuset. Dem har jeg ikke brug for som gæster.
  